CELEX: 32017R1946
Language: sk
Date: 2017-07-11 00:00:00
Title: Delegované nariadenie Komisie (EÚ) 2017/1946 z 11. júla 2017, ktorým sa dopĺňajú smernice Európskeho parlamentu a Rady 2004/39/ES a 2014/65/EÚ, pokiaľ ide o regulačné technické predpisy týkajúce sa úplného zoznamu informácií, ktoré majú navrhovaní nadobúdatelia zahrnúť do oznámenia o navrhovanom nadobudnutí kvalifikovanej účasti v investičnej spoločnosti (Text s významom pre EHP )

26.10.2017   
            
            
               SK
            
            
               Úradný vestník Európskej únie
            
            
               L 276/32
            
         DELEGOVANÉ NARIADENIE KOMISIE (EÚ) 2017/1946
   z 11. júla 2017,
   ktorým sa dopĺňajú smernice Európskeho parlamentu a Rady 2004/39/ES a 2014/65/EÚ, pokiaľ ide o regulačné technické predpisy týkajúce sa úplného zoznamu informácií, ktoré majú navrhovaní nadobúdatelia zahrnúť do oznámenia o navrhovanom nadobudnutí kvalifikovanej účasti v investičnej spoločnosti
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS (1), a najmä na jej článok 10a ods. 8 tretí pododsek,
   so zreteľom na smernicu Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (2), a najmä na jej článok 12 ods. 8,
   keďže:
   
               (1)
            
            
               Úplný zoznam informácií by sa mal vyžadovať od navrhovaného nadobúdateľa kvalifikovanej účasti v investičnej spoločnosti v čase počiatočného oznámenia s cieľom umožniť príslušným orgánom vykonať posúdenie navrhovaného nadobudnutia. Informácie týkajúce sa totožnosti navrhovaného nadobúdateľa a osôb, ktoré budú riadiť činnosť, by mal navrhovaný nadobúdateľ poskytnúť bez ohľadu na to, či ide o fyzickú alebo právnickú osobu s cieľom umožniť príslušnému orgánu cieľového subjektu posúdiť dobré meno daného navrhovaného nadobúdateľa.
            
         
               (2)
            
            
               Ak je navrhovaným nadobúdateľom právnická osoba, sú potrebné aj informácie o totožnosti konečných vlastníkov a o dobrom mene a skúsenostiach osôb, ktoré skutočne riadia jeho činnosť. Podobne ak navrhovaným nadobúdateľom je alebo má byť trustová štruktúra, treba, aby príslušný orgán cieľového subjektu získal informácie o totožnosti správcov (trustees), ktorí budú spravovať aktíva trustu, a o totožnosti konečných vlastníkov týchto aktív, aby mohol posúdiť dobré meno a skúsenosti týchto osôb.
            
         
               (3)
            
            
               Ak je navrhovaným nadobúdateľom fyzická osoba, treba získať informácie v súvislosti s navrhovaným nadobúdateľom aj akýmkoľvek podnikom, ktorý navrhovaný nadobúdateľ formálne riadi alebo kontroluje, s cieľom poskytnúť príslušnému orgánu cieľového subjektu úplné informácie relevantné pre posúdenie dobrého mena. Ak je navrhovaným nadobúdateľom právnická osoba, treba získať tieto informácie v súvislosti s každou osobou, ktorá skutočne riadi činnosť navrhovaného nadobúdateľa, každým podnikom pod kontrolou navrhovaného nadobúdateľa a každým akcionárom s významným vplyvom na navrhovaného nadobúdateľa s cieľom poskytnúť príslušnému orgánu úplné informácie relevantné pre posúdenie dobrého mena.
            
         
               (4)
            
            
               Medzi informácie relevantné pre posúdenie dobrého mena by mali patriť podrobnosti o minulých alebo prebiehajúcich trestných konaniach, ako aj občianskoprávnych či správnych konaniach. Podobne by sa mali poskytnúť informácie týkajúce sa všetkých prebiehajúcich vyšetrovaní a konaní, sankcií alebo iných rozhodnutí orgánov presadzovania práva proti navrhovanému nadobúdateľovi, ako aj iné informácie, ktoré sa považujú za relevantné pre posúdenie dobrého mena navrhovaného nadobúdateľa, napríklad zamietnutie registrácie alebo prepustenie zo zamestnania či strata zodpovedného postavenia.
            
         
               (5)
            
            
               Navrhovaný nadobúdateľ by mal poskytnúť informácie o tom, či už iný príslušný orgán alebo iný orgán vykonal posúdenie jeho dobrého mena ako nadobúdateľa alebo osoby, ktorá riadi činnosť úverovej inštitúcie, životnejpoisťovne, poisťovne, zaisťovne, investičnej spoločnosti alebo akéhokoľvek iného subjektu, a ak áno, mal by poskytnúť výsledok takéhoto posúdenia s cieľom zabezpečiť, aby príslušný orgán cieľového subjektu pri posudzovaní navrhovaného nadobúdateľa riadne zvážil výsledky vyšetrovaní vedených inými orgánmi.
            
         
               (6)
            
            
               Mali by sa poskytnúť finančné informácie týkajúce sa navrhovaného nadobúdateľa, aby bolo možné posúdiť jeho finančný stav.
            
         
               (7)
            
            
               Takisto by sa mali poskytnúť informácie o finančných a nefinančných záujmoch alebo vzťahoch navrhovaného nadobúdateľa s akýmikoľvek akcionármi alebo riaditeľmi alebo členmi vrcholového manažmentu cieľového subjektu, alebo osobou oprávnenou vykonávať hlasovacie práva v cieľovom subjekte, alebo samotným cieľovým subjektom či jeho skupinou s cieľom umožniť príslušnému orgánu cieľového subjektu posúdiť, či existuje akýkoľvek potenciálny konflikt záujmov, ktorý by ovplyvňoval finančný stav navrhovaného nadobúdateľa.
            
         
               (8)
            
            
               Ak je navrhovaným nadobúdateľom právnická osoba, sú potrebné určité doplňujúce informácie vrátane informácií o vlastníctve alebo zamýšľanom vlastníctve majetkových podielov pred aj po navrhovanom nadobudnutí s cieľom umožniť príslušnému orgánu cieľového subjektu v celom rozsahu posúdiť navrhované nadobudnutie, pretože v takýchto prípadoch môžu byť príslušné právne a skupinové štruktúry zložité a môžu si vyžadovať podrobné preskúmanie v súvislosti s dobrým menom, úzkymi väzbami, možnými aktivitami v súčinnosti s inými stranami a schopnosťou príslušného orgánu cieľového subjektu pokračovať v účinnom dohľade nad cieľovým subjektom.
            
         
               (9)
            
            
               Ak je navrhovaným nadobúdateľom subjekt so sídlom v tretej krajine alebo ak je navrhovaný nadobúdateľ súčasťou skupiny so sídlom mimo Únie, mali by sa poskytnúť doplňujúce informácie, aby príslušný orgán cieľového subjektu mohol posúdiť, či právny režim tretej krajiny kladie prekážky brániace účinnému dohľadu nad cieľovým subjektom a mohol takisto zistiť, či navrhovaný nadobúdateľ má dobré meno v danej tretej krajine.
            
         
               (10)
            
            
               Ak je navrhovaným nadobúdateľom štátny investičný fond, navrhovaný nadobúdateľ by mal poskytnúť informácie s cieľom objasniť kontrolórov fondu a jeho investičnú politiku. Pre príslušný orgán cieľového subjektu je to relevantné pre posúdenie dobrého mena a pre posúdenie toho, či existuje nejaký vplyv na účinný dohľad nad cieľovým subjektom.
            
         
               (11)
            
            
               Mali by sa vyžadovať konkrétne informácie umožňujúce posúdiť, či navrhované nadobudnutie bude mať vplyv na schopnosť príslušného orgánu cieľového subjektu vykonávať účinný dohľad nad cieľovým subjektom. Súčasťou by malo byť posúdenie toho, či úzke väzby navrhovaného nadobúdateľa budú mať vplyv na schopnosť cieľového subjektu naďalej poskytovať včasné a presné informácie svojmu orgánu dohľadu. V prípade právnických osôb takisto treba posúdiť vplyv navrhovaného nadobudnutia na konsolidovaný dohľad nad cieľovým subjektom a skupinou, do ktorej by patril po nadobudnutí.
            
         
               (12)
            
            
               Navrhovaný nadobúdateľ by mal poskytnúť informácie o financovaní navrhovaného nadobudnutia vrátane informácií o všetkých prostriedkoch a zdrojoch financovania a mal by byť schopný predložiť dôkazy o pôvodnom zdroji všetkých finančných prostriedkov a aktív, aby príslušný orgán cieľového subjektu posúdil, či existuje riziko prania špinavých peňazí.
            
         
               (13)
            
            
               Navrhovaní nadobúdatelia s kvalifikovanou účasťou v cieľovom subjekte vo výške 20 % až 50 % by mali poskytnúť príslušnému orgánu cieľového subjektu informácie o stratégii s cieľom zaistiť komplexné posúdenie navrhovaného nadobudnutia. Podobne navrhovaní nadobúdatelia s kvalifikovanou účasťou v cieľovom subjekte vo výške do 20 %, avšak vykonávajúci rovnocenný vplyv nad ním inými prostriedkami, ako je napríklad vzťah medzi navrhovaným nadobúdateľom a existujúcimi akcionármi, existencia dohôd medzi akcionármi, rozdelenie akcií, podielových účastí a hlasovacích práv medzi akcionárov alebo postavenie navrhovaného nadobúdateľa v rámci štruktúry skupiny cieľového subjektu, by mali takisto poskytnúť dané informácie s cieľom zabezpečiť vysoký stupeň jednotnosti pri posudzovaní navrhovaných nadobudnutí.
            
         
               (14)
            
            
               Ak sa navrhuje zmena v kontrole cieľového subjektu, malo by byť všeobecným pravidlom, že navrhovaný nadobúdateľ predloží úplný podnikateľský plán. Ak sa však nenavrhuje zmena v kontrole cieľového subjektu, stačí mať určité informácie o budúcej stratégii subjektu a zámeroch navrhovaného nadobúdateľa pre cieľový subjekt, aby sa posúdilo, či to neovplyvní finančný stav navrhovaného nadobúdateľa.
            
         
               (15)
            
            
               V určitých prípadoch je primerané, aby navrhovaný nadobúdateľ predložil len obmedzené informácie. Príslušnému orgánu cieľového subjektu by bolo treba poskytnúť iba určité obmedzené informácie predovšetkým vtedy, ak príslušný orgán cieľového subjektu posudzoval navrhovaného nadobúdateľa v priebehu predchádzajúcich dvoch rokov alebo ak cieľovým subjektom je malá investičná spoločnosť a navrhovaný nadobúdateľ je subjektom, ktorý je oprávnený vykonávať činnosť a podlieha dohľadu v rámci Únie.
            
         
               (16)
            
            
               Každá výmena alebo prenos informácií medzi príslušnými orgánmi, inými orgánmi, subjektmi alebo osobami by sa mali vykonávať v súlade s pravidlami ochrany osobných údajov stanovenými v smernici Európskeho parlamentu a Rady 95/46/ES (3).
            
         
               (17)
            
            
               Nariadenie Európskeho parlamentu a Rady (ES) č. 45/2001 (4) sa uplatňuje na spracovanie osobných údajov Európskym orgánom pre cenné papiere a trhy (ESMA) pri uplatňovaní tohto nariadenia.
            
         
               (18)
            
            
               Toto nariadenie vychádza z návrhu regulačných technických predpisov, ktorý orgán ESMA predložil Európskej komisii.
            
         
               (19)
            
            
               Orgán ESMA uskutočnil otvorené verejné konzultácie o návrhu regulačných technických predpisov, z ktorého toto nariadenie vychádza, analyzoval možné súvisiace náklady a prínosy a požiadal o stanovisko skupinu zainteresovaných strán v oblasti cenných papierov a trhov vytvorenú článkom 37 nariadenia Európskeho parlamentu a Rady (EÚ) č. 1095/2010 (5).
            
         
               (20)
            
            
               Smernica 2014/65/EÚ nadobudla účinnosť 2. júla 2014. Článkom 12 ods. 8 uvedenej smernice sa nahrádza článok 10a ods. 8 smernice 2004/39/ES a nachádza sa v ňom splnomocnenie pre orgán ESMA vypracovať regulačné technické predpisy, ktoré sú totožné s tými, ktoré sa stanovujú v článku 10a ods. 8 smernice 2004/39/ES. Okrem toho sa obsah článku 10b ods. 4 a článku 10 ods. 4 smernice 2004/39/ES takisto zhoduje s obsahom článku 13 ods. 4 a článku 11 ods. 2 smernice 2014/65/EÚ. Podľa článku 94 ods. 1 smernice 2014/65/EÚ sa smernica 2004/39/ES zrušuje s účinnosťou od 3. januára 2018. Prijatie technických predpisov Komisiou podľa článku 10a ods. 8 smernice 2004/39/ES by sa takisto malo považovať za prijatie v súlade s článkom 12 ods. 8 smernice 2014/65/EÚ s tým, že technický predpis sa bude naďalej uplatňovať po 3. januári 2018 bez potreby ďalšej zmeny,
            
         PRIJALA TOTO NARIADENIE:
   Článok 1
   Predmet úpravy
   V tomto nariadení sa stanovujú pravidlá týkajúce sa informácií, ktoré má navrhovaný nadobúdateľ zahrnúť do oznámenia o navrhovanom nadobudnutí príslušným orgánom investičnej spoločnosti, v ktorej chce nadobúdateľ nadobudnúť alebo zvýšiť kvalifikovanú účasť („cieľový subjekt“), na účely posúdenia navrhovaného nadobudnutia.
   Článok 2
   Informácie, ktoré má poskytnúť navrhovaný nadobúdateľ
   Navrhovaný nadobúdateľ poskytne príslušnému orgánu cieľového subjektu v prípade potreby informácie stanovené v článkoch 3 až 12 v závislosti od toho, či sa tieto informácie týkajú fyzickej osoby, právnickej osoby alebo trustu.
   Článok 3
   Všeobecné informácie týkajúce sa totožnosti navrhovaného nadobúdateľa
   1.   Ak je navrhovaným nadobúdateľom fyzická osoba, navrhovaný nadobúdateľ poskytne príslušnému orgánu cieľového subjektu tieto identifikačné údaje:
   
               a)
            
            
               osobné údaje vrátane mena, dátumu a miesta narodenia, adresy a kontaktných údajov a, ak je k dispozícii, osobného vnútroštátneho identifikačného čísla danej osoby;
            
         
               b)
            
            
               podrobný životopis alebo rovnocenný dokument s uvedením relevantného vzdelania a odbornej prípravy, predchádzajúcej odbornej praxe a akýchkoľvek odborných činností alebo iných relevantných funkcií vykonávaných v súčasnosti.
            
         2.   Ak je navrhovaným nadobúdateľom právnická osoba, navrhovaný nadobúdateľ poskytne príslušnému orgánu cieľového subjektu tieto informácie:
   
               a)
            
            
               doklady potvrdzujúce obchodné meno a registrovanú adresu ústredia a poštovú adresu, ak je odlišná, kontaktné údaje a vnútroštátne identifikačné číslo, ak je k dispozícii;
            
         
               b)
            
            
               registráciu právnej formy v súlade s príslušnými vnútroštátnymi právnymi predpismi;
            
         
               c)
            
            
               aktuálny prehľad podnikateľskej činnosti právnickej osoby;
            
         
               d)
            
            
               úplný zoznam osôb, ktoré skutočne riadia činnosť, ich mená, dátumy a miesta narodenia, adresy, kontaktné údaje, vnútroštátne identifikačné čísla (ak sú k dispozícii), podrobné životopisy s uvedením relevantného vzdelania a odbornej prípravy, ich predchádzajúcej odbornej praxe a odborných činností alebo iných relevantných funkcií vykonávaných v súčasnosti;
            
         
               e)
            
            
               totožnosť všetkých osôb, ktoré možno považovať za konečných vlastníkov právnickej osoby, ich mená, dátumy a miesta narodenia, adresy, kontaktné údaje a, ak sú k dispozícii, vnútroštátne identifikačné čísla.
            
         3.   Ak je alebo má byť navrhovaným nadobúdateľom trust, navrhovaný nadobúdateľ poskytne príslušnému orgánu cieľového subjektu tieto informácie:
   
               a)
            
            
               totožnosť všetkých správcov (trustees), ktorí spravujú aktíva podľa podmienok trustovej dokumentácie;
            
         
               b)
            
            
               totožnosť všetkých osôb, ktoré sú konečnými vlastníkmi aktív trustu, a ich príslušné podiely pri rozdeľovaní príjmov;
            
         
               c)
            
            
               totožnosť všetkých osôb, ktoré sú zakladateľmi trustu.
            
         Článok 4
   Dodatočné informácie týkajúce sa navrhovaného nadobúdateľa, ktorý je fyzickou osobou
   Navrhovaný nadobúdateľ, ktorý je fyzickou osobou, poskytne príslušnému orgánu cieľového subjektu:
   
               a)
            
            
               v súvislosti s navrhovaným nadobúdateľom a akýmkoľvek podnikom, ktorý navrhovaný nadobúdateľ riadil alebo kontroloval za posledných desať rokov:
               
                           1.
                        
                        
                           záznamy vedené v registri trestov alebo vyšetrovania trestných činov alebo trestné konania, príslušné občianskoprávne a správne konania a disciplinárne opatrenia vrátane zákazu výkonu funkcie riaditeľa spoločnosti alebo konkurzu, platobnej neschopnosti či podobných konaní, a to najmä vo forme úradného osvedčenia alebo iného rovnocenného dokumentu;
                        
                     
                           2.
                        
                        
                           informácie o prebiehajúcich vyšetrovaniach, exekučných konaniach, sankciách alebo iných rozhodnutiach orgánov presadzovania práva voči navrhovanému nadobúdateľovi, ktoré možno poskytnúť čestným vyhlásením;
                        
                     
                           3.
                        
                        
                           zamietnutie registrácie, oprávnenia, členstva alebo licencie na vykonávanie obchodných činností, podnikania alebo profesie; alebo odňatie, zrušenie či ukončenie takejto registrácie, oprávnenia, členstva alebo licencie; alebo vylúčenie regulačným či vládnym orgánom alebo profesijným orgánom či združením;
                        
                     
                           4.
                        
                        
                           prepustenie zo zamestnania alebo stratu zodpovedného postavenia, ukončenie fiduciárneho vzťahu alebo podobnej situácii;
                        
                     
         
               b)
            
            
               informácie o tom, či už iný orgán dohľadu vykonal posúdenie dobrého mena nadobúdateľa, totožnosť tohto orgánu a dôkaz o výsledku posúdenia;
            
         
               c)
            
            
               informácie o aktuálnej finančnej situácii navrhovaného nadobúdateľa vrátane podrobností o zdrojoch príjmov, aktívach a pasívach, poskytnutých alebo prijatých zálohách a zárukách;
            
         
               d)
            
            
               opis obchodných činností navrhovaného nadobúdateľa;
            
         
               e)
            
            
               finančné informácie vrátane úverových ratingov a verejne dostupných správ o podnikoch, ktoré kontroluje alebo riadi navrhovaný nadobúdateľ, a ak je to uplatniteľné, o navrhovanom nadobúdateľovi;
            
         
               f)
            
            
               opis finančných a nefinančných záujmov alebo vzťahov navrhovaného nadobúdateľa s:
               
                           1.
                        
                        
                           akýmkoľvek iným súčasným akcionárom cieľového subjektu;
                        
                     
                           2.
                        
                        
                           akoukoľvek osobou oprávnenou vykonávať hlasovacie práva cieľového subjektu v jednom alebo viacerých z týchto prípadov:
                           
                                       —
                                    
                                    
                                       hlasovacie práva, ktoré drží tretia strana, s ktorou uvedená osoba alebo subjekt uzatvorili dohodu, ktorá ich zaväzuje prijať prostredníctvom koordinovaného vykonávania nimi držaných hlasovacích práv trvalú spoločnú politiku týkajúcu sa riadenia daného cieľového subjektu;
                                    
                                 
                                       —
                                    
                                    
                                       hlasovacie práva, ktoré drží tretia strana na základe dohody uzavretej s uvedenou osobou alebo subjektom, v ktorej sa stanovuje dočasný prevod daných hlasovacích práv za protiplnenie;
                                    
                                 
                                       —
                                    
                                    
                                       hlasovacie práva, ktoré sú spojené s akciami zloženými uvedenej osobe alebo subjektu ako zábezpeka za predpokladu, že táto osoba alebo subjekt má pod kontrolou hlasovacie práva a deklaruje svoj úmysel uplatňovať ich;
                                    
                                 
                                       —
                                    
                                    
                                       hlasovacie práva, ktoré sú spojené s akciami, na ktoré má uvedená osoba alebo subjekt doživotné právo;
                                    
                                 
                                       —
                                    
                                    
                                       hlasovacie práva, ktoré drží alebo môže vykonávať v zmysle prvých štyroch bodov písmena f) bodu ii) podnik kontrolovaný uvedenou osobou alebo subjektom;
                                    
                                 
                                       —
                                    
                                    
                                       hlasovacie práva, ktoré sú spojené s akciami uloženými u uvedenej osoby alebo subjektu, ktoré môže táto osoba alebo subjekt vykonávať podľa vlastného uváženia v prípade, že nedostane od akcionárov konkrétne pokyny;
                                    
                                 
                                       —
                                    
                                    
                                       hlasovacie práva, ktoré drží tretia strana vo vlastnom mene na účet uvedenej osoby alebo subjektu;
                                    
                                 
                                       —
                                    
                                    
                                       hlasovacie práva, ktoré môže uvedená fyzická osoba alebo subjekt vykonávať ako zástupca, ak môže táto osoba alebo subjekt tieto hlasovacie práva vykonávať podľa vlastného uváženia v prípade, že nedostane konkrétne pokyny od akcionárov;
                                    
                                 
                     
                           3.
                        
                        
                           každým členom správneho, riadiaceho alebo dozorného orgánu v súlade s príslušnými vnútroštátnymi predpismi alebo členom vrcholového manažmentu cieľového subjektu;
                        
                     
                           4.
                        
                        
                           samotným cieľovým subjektom a jeho skupinou;
                        
                     
         
               g)
            
            
               informácie o akýchkoľvek iných záujmoch alebo činnostiach navrhovaného nadobúdateľa, ktoré môžu byť v rozpore so záujmami a činnosťami cieľového subjektu, a možné riešenia týchto konfliktov záujmov.
            
         Na účely písmena f) sa úverové operácie, záruky a zálohy považujú za súčasť finančných záujmov, zatiaľ čo rodinné alebo blízke osobné vzťahy sa považujú za súčasť nefinančných záujmov.
   Článok 5
   Dodatočné informácie týkajúce sa navrhovaného nadobúdateľa, ktorý je právnickou osobou
   1.   Navrhovaný nadobúdateľ, ktorý je právnickou osobou, poskytne príslušnému orgánu cieľového subjektu:
   
               a)
            
            
               informácie týkajúce sa navrhovaného nadobúdateľa, každej osoby, ktorá skutočne riadi činnosť navrhovaného nadobúdateľa, každého podniku pod kontrolou navrhovaného nadobúdateľa a každého akcionára s významným vplyvom na navrhovaného nadobúdateľa, ako je uvedené v písmene e). Tieto informácie zahŕňajú:
               
                           1.
                        
                        
                           záznamy vedené v registri trestov, vyšetrovania trestných činov alebo trestné konania, príslušné občianskoprávne a správne konania alebo disciplinárne opatrenia vrátane zákazu výkonu funkcie riaditeľa spoločnosti alebo konkurzu, platobnej neschopnosti či podobných konaní, a to vo forme úradného osvedčenia alebo iného rovnocenného dokumentu;
                        
                     
                           2.
                        
                        
                           informácie o prebiehajúcich vyšetrovaniach, exekučných konaniach, sankciách alebo iných rozhodnutiach orgánov presadzovania práva voči navrhovanému nadobúdateľovi, ktoré možno poskytnúť čestným vyhlásením;
                        
                     
                           3.
                        
                        
                           zamietnutie registrácie, oprávnenia, členstva alebo licencie na vykonávanie obchodných činností, podnikateľských činností alebo profesie; alebo odňatie, zrušenie či ukončenie takejto registrácie, oprávnenia, členstva alebo licencie; alebo vylúčenie regulačným či vládnym orgánom alebo profesijným orgánom či združením;
                        
                     
                           4.
                        
                        
                           prepustenie zo zamestnania alebo stratu zodpovedného postavenia, ukončenie fiduciáneho vzťahu alebo podobnú situáciu akejkoľvek osoby, ktorá skutočne riadi činnosť navrhovaného nadobúdateľa, a akéhokoľvek akcionára s významným vplyvom na navrhovaného nadobúdateľa;
                        
                     
         
               b)
            
            
               informácie o tom, či už iný orgán dohľadu vykonal posúdenie dobrého mena nadobúdateľa alebo osoby, ktorá riadi činnosť nadobúdateľa, totožnosť tohto orgánu a dôkaz o výsledku posúdenia;
            
         
               c)
            
            
               opis finančných záujmov a nefinančných záujmov alebo vzťahov navrhovaného nadobúdateľa, alebo prípadne skupiny, do ktorej patrí navrhovaný nadobúdateľ, ako aj osôb, ktoré skutočne riadia jeho činnosť s:
               
                           1.
                        
                        
                           akýmkoľvek iným súčasným akcionárom cieľového subjektu;
                        
                     
                           2.
                        
                        
                           akoukoľvek osobou oprávnenou vykonávať hlasovacie práva cieľového subjektu v ktoromkoľvek z nasledujúcich prípadov alebo ich kombinácii:
                           
                                       —
                                    
                                    
                                       hlasovacie práva, ktoré drží tretia strana, s ktorou uvedená osoba alebo subjekt uzatvorili dohodu, ktorá ich zaväzuje prijať prostredníctvom koordinovaného vykonávania nimi držaných hlasovacích práv trvalú spoločnú politiku týkajúcu sa riadenia daného cieľového subjektu;
                                    
                                 
                                       —
                                    
                                    
                                       hlasovacie práva, ktoré drží tretia strana na základe dohody uzavretej s uvedenou osobou alebo subjektom, v ktorej sa stanovuje dočasný prevod daných hlasovacích práv za protiplnenie;
                                    
                                 
                                       —
                                    
                                    
                                       hlasovacie práva, ktoré sú spojené s akciami zloženými uvedenej osobe alebo subjektu ako zábezpeka za predpokladu, že táto osoba alebo subjekt má pod kontrolou hlasovacie práva a deklaruje svoj úmysel uplatňovať ich;
                                    
                                 
                                       —
                                    
                                    
                                       hlasovacie práva, ktoré sú spojené s akciami, na ktoré má uvedená osoba alebo subjekt doživotné právo;
                                    
                                 
                                       —
                                    
                                    
                                       hlasovacie práva, ktoré drží alebo môže vykonávať v zmysle prvých štyroch bodov písmena c) bodu ii) podnik kontrolovaný uvedenou osobou alebo subjektom;
                                    
                                 
                                       —
                                    
                                    
                                       hlasovacie práva, ktoré sú spojené s akciami uloženými u uvedenej osoby alebo subjektu, ktoré môže táto osoba alebo subjekt vykonávať podľa vlastného uváženia v prípade, že nedostane od akcionárov konkrétne pokyny;
                                    
                                 
                                       —
                                    
                                    
                                       hlasovacie práva, ktoré drží tretia strana vo vlastnom mene na účet uvedenej osoby alebo subjektu;
                                    
                                 
                                       —
                                    
                                    
                                       hlasovacie práva, ktoré môže uvedená fyzická osoba alebo subjekt vykonávať ako zástupca, ak môže táto osoba alebo subjekt tieto hlasovacie práva vykonávať podľa vlastného uváženia v prípade, že nedostane konkrétne pokyny od akcionárov;
                                    
                                 
                     
                           3.
                        
                        
                           každým členom správneho, riadiaceho alebo dozorného orgánu alebo členom vrcholového manažmentu cieľového subjektu;
                        
                     
                           4.
                        
                        
                           samotným cieľovým subjektom a skupinou, do ktorej patrí;
                        
                     
         
               d)
            
            
               informácie o akýchkoľvek iných záujmoch alebo činnostiach navrhovaného nadobúdateľa, ktoré môžu byť v rozpore so záujmami a činnosťami cieľového subjektu, a možné riešenia týchto konfliktov záujmov;
            
         
               e)
            
            
               akcionársku štruktúru navrhovaného nadobúdateľa spolu s totožnosťou všetkých akcionárov s významným vplyvom a ich príslušnými podielmi kapitálu a hlasovacích práv vrátane informácií o akýchkoľvek dohodách medzi akcionármi;
            
         
               f)
            
            
               ak je navrhovaný nadobúdateľ súčasťou skupiny ako dcérska alebo materská spoločnosť, podrobnú organizačnú schému celej podnikovej štruktúry a informácie o podiele kapitálu a hlasovacích právach akcionárov s významným vplyvom na subjekty skupiny a na činnosti, ktoré v súčasnosti tieto subjekty vykonávajú;
            
         
               g)
            
            
               ak je navrhovaný nadobúdateľ súčasťou skupiny ako dcérska alebo materská spoločnosť, informácie o vzťahoch medzi finančnými a nefinančnými subjektmi v rámci skupiny;
            
         
               h)
            
            
               identifikáciu akejkoľvek úverovej inštitúcie, životnej poisťovne, poisťovne alebo zaisťovne; podnikov kolektívneho investovania a ich správcov alebo investičnej spoločnosti v rámci skupiny a názvy príslušných orgánov dohľadu;
            
         
               i)
            
            
               štatutárne účtovné závierky na individuálnej úrovni a, ak sú k dispozícii, na úrovni konsolidovanej a subkonsolidovanej skupiny, a to za posledné tri účtovné obdobia. Ak sú tieto účtovné závierky predmetom externého auditu, navrhovaný nadobúdateľ ich poskytne po schválení externým audítorom. Štatutárna účtovná závierka musí obsahovať:
               
                           1.
                        
                        
                           súvahu;
                        
                     
                           2.
                        
                        
                           výkaz ziskov a strát;
                        
                     
                           3.
                        
                        
                           výročné správy a finančné prílohy a akékoľvek iné dokumenty zaevidované v príslušnom registri alebo orgáne na území príslušnom pre navrhovaného nadobúdateľa.
                        
                     
         
               j)
            
            
               informácie o úverovom ratingu navrhovaného nadobúdateľa a celkovom ratingu jeho skupiny, ak sú k dispozícii.
            
         Na účely písmena c) sa úverové operácie, záruky a zálohy považujú za súčasť finančných záujmov, zatiaľ čo rodinné alebo blízke osobné vzťahy sa považujú za súčasť nefinančných záujmov.
   Na účely písmena i), ak je navrhovaným nadobúdateľom novozaložený subjekt, navrhovaný nadobúdateľ namiesto štatutárnych účtovných závierok predloží príslušnému orgánu cieľového subjektu predpokladané súvahy a predpokladané výkazy ziskov a strát za prvé tri účtovné obdobia vrátane predpokladov, na ktorých bolo založené plánovanie;
   2.   Ak je navrhovaným nadobúdateľom právnická osoba s ústredím registrovaným v tretej krajine, navrhovaný nadobúdateľ predloží príslušnému orgánu cieľového subjektu tieto doplňujúce informácie:
   
               a)
            
            
               osvedčenie o dobrej povesti (certificate of good standing) alebo rovnocenný dokument od dotknutých zahraničných príslušných orgánov týkajúci sa navrhovaného nadobúdateľa;
            
         
               b)
            
            
               vyhlásenie dotknutých zahraničných príslušných orgánov, že neexistujú žiadne prekážky alebo obmedzenia poskytovania informácií potrebných pre dohľad nad cieľovým subjektom;
            
         
               c)
            
            
               všeobecné informácie o regulačnom režime tejto tretej krajiny uplatňovanom na navrhovaného nadobúdateľa.
            
         3.   Ak je navrhovaným nadobúdateľom štátny investičný fond, navrhovaný nadobúdateľ predloží príslušnému orgánu cieľového subjektu tieto doplňujúce informácie:
   
               a)
            
            
               názov ministerstva alebo vládneho oddelenia povereného definovaním investičnej politiky fondu;
            
         
               b)
            
            
               podrobnosti o investičnej politike a akýchkoľvek obmedzeniach investícií;
            
         
               c)
            
            
               mená a pozície osôb zodpovedných za prijímanie investičných rozhodnutí týkajúcich sa fondu, ako aj podrobnosti o kvalifikovaných účastiach alebo o vplyve, ako sa uvádza v článku 11 ods. 2, uplatňovanom konkrétnym ministerstvom alebo vládnym oddelením na každodennú činnosť fondu a cieľového subjektu.
            
         Článok 6
   Informácie o osobách, ktoré budú skutočne riadiť činnosť cieľového subjektu
   Navrhovaný nadobúdateľ poskytne príslušnému orgánu cieľového subjektu tieto informácie týkajúce sa dobrého mena a skúseností akejkoľvek osoby, ktorá bude po navrhovanom nadobudnutí skutočne riadiť činnosť cieľového subjektu:
   
               a)
            
            
               osobné údaje vrátane mena, dátumu a miesta narodenia, adresy a kontaktných údajov a, ak je k dispozícii, osobného vnútroštátneho identifikačného čísla danej osoby;
            
         
               b)
            
            
               pozícia, na ktorú je alebo bude táto osoba vymenovaná;
            
         
               c)
            
            
               podrobný životopis, v ktorom sa uvádza relevantné vzdelanie a odborná príprava, odborná prax vrátane názvov všetkých organizácií, pre ktoré daná osoba pracovala, a charakter a trvanie vykonávaných funkcií, najmä všetky činnosti v rámci rozsahu budúcej pozície, a dokumentáciu týkajúcu sa skúseností danej osoby, ako je zoznam osôb poskytujúcich referencie vrátane kontaktných informácií a písomných odporúčaní. Pri opise pozícií zastávaných za posledných 10 rokov uvedie daná osoba delegované právomoci, interné rozhodovacie právomoci a oblasti činností pod jej kontrolou. Ak životopis zahŕňa ďalšie relevantné skúsenosti vrátane pozície v riadiacom orgáne, musí sa to uviesť;
            
         
               d)
            
            
               informácie o:
               
                           1.
                        
                        
                           záznamoch vedených v registri trestov, vyšetrovaniach trestných činov alebo trestných konaniach, príslušných občianskoprávnych a správnych konaniach alebo disciplinárnych opatreniach vrátane zákazu výkonu funkcie riaditeľa spoločnosti alebo konkurzu, platobnej neschopnosti a podobných konaní, a to vo forme úradného osvedčenia alebo iného rovnocenného dokumentu;
                        
                     
                           2.
                        
                        
                           o prebiehajúcich vyšetrovaniach, exekučných konaniach, sankciách alebo inom rozhodnutí orgánov presadzovania práva voči osobe, ktoré možno poskytnúť čestným vyhlásením;
                        
                     
                           3.
                        
                        
                           zamietnutí registrácie, oprávnenia, členstva alebo licencie na vykonávanie obchodných činností, podnikateľských činností alebo profesie; alebo odňatí, zrušení či ukončení takejto registrácie, oprávnenia, členstva alebo licencie; alebo vylúčení regulačným či vládnym orgánom alebo profesijným orgánom či združením;
                        
                     
                           4.
                        
                        
                           prepustenie zo zamestnania alebo stratu zodpovedného postavenia, ukončenie fiduciárneho vzťahu alebo podobnej situácii;
                        
                     
         
               e)
            
            
               informácie o tom, či už iný orgán dohľadu vykonal posúdenie jej dobrého mena ako osoby, ktorá riadi činnosť, totožnosť tohto orgánu a dôkaz o výsledku tohto posúdenia;
            
         
               f)
            
            
               opis finančných záujmov, ako aj nefinančných záujmov alebo vzťahov danej osoby a jej blízkych príbuzných s členmi riadiaceho orgánu a držiteľmi kľúčových funkcií v tej istej inštitúcii, materskej inštitúcii a jej dcérskych spoločnostiach a s akcionármi;
            
         
               g)
            
            
               minimálny čas v ročných a mesačných prehľadoch, ktorý bude vyhradený na vykonávanie funkcií danej osoby v cieľovom subjekte;
            
         
               h)
            
            
               zoznam výkonných a nevýkonných riadiacich funkcií, ktoré daná osoba v súčasnosti zastáva.
            
         Na účely písmena f) sa úverové operácie, majetkové podiely, záruky a zálohy považujú za súčasť finančných záujmov, zatiaľ čo rodinné alebo blízke osobné vzťahy sa považujú za súčasť nefinančných záujmov.
   Článok 7
   Informácie týkajúce sa navrhovaného nadobudnutia
   Navrhovaný nadobúdateľ poskytne príslušnému orgánu cieľového subjektu tieto informácie týkajúce sa navrhovaného nadobudnutia:
   
               a)
            
            
               identifikáciu cieľového subjektu;
            
         
               b)
            
            
               podrobnosti o zámeroch navrhovaného nadobúdateľa v súvislosti s navrhovaným nadobudnutím vrátane strategickej investície alebo portfóliovej investície;
            
         
               c)
            
            
               informácie o akciách v cieľovom subjekte, ktoré navrhovaný nadobúdateľ vlastní alebo zamýšľa vlastniť pred a po navrhovanom nadobudnutí vrátane:
               
                           1.
                        
                        
                           počtu a typu akcií a nominálnej hodnoty takýchto akcií;
                        
                     
                           2.
                        
                        
                           percentuálneho podielu celkového kapitálu cieľového subjektu, ktorý predstavujú akcie, ktoré navrhovaný nadobúdateľ vlastní alebo zamýšľa vlastniť, pred a po navrhovanom nadobudnutí;
                        
                     
                           3.
                        
                        
                           podielu celkových hlasovacích práv cieľového subjektu, ktorý predstavujú akcie, ktoré navrhovaný nadobúdateľ vlastní alebo zamýšľa vlastniť, pred a po navrhovanom nadobudnutí, ak sa líši od podielu kapitálu cieľového subjektu;
                        
                     
                           4.
                        
                        
                           trhovej hodnoty akcií cieľového subjektu v eurách a v miestnej mene, ktoré vlastní alebo zamýšľa vlastniť navrhovaný nadobúdateľ, pred a po navrhovanom nadobudnutí;
                        
                     
         
               d)
            
            
               opis akéhokoľvek opatrenia v súčinnosti s inými stranami vrátane príspevku týchto iných strán na financovaní navrhovaného nadobudnutia, spôsobu účasti na finančných dohodách v súvislosti s navrhovaným nadobudnutím a budúcich organizačných opatrení navrhovaného nadobudnutia;
            
         
               e)
            
            
               obsah dohôd zamýšľaného akcionára s inými akcionármi v súvislosti s cieľovým subjektom;
            
         
               f)
            
            
               cenu navrhovaného nadobudnutia a kritériá použité pri určovaní takejto ceny a, v prípade rozdielu medzi trhovou hodnotou a cenou navrhovaného nadobudnutia, vysvetlenie, prečo je tomu tak.
            
         Článok 8
   Informácie o novej navrhovanej štruktúre skupiny a jej vplyve na dohľad
   1.   Ak je navrhovaným nadobúdateľom právnická osoba, poskytne príslušnému orgánu cieľového subjektu analýzu rozsahu konsolidovaného dohľadu nad skupinou, do ktorej by cieľový subjekt patril po navrhovanom nadobudnutí. Táto analýza zahŕňa informácie o tom, ktoré subjekty skupiny by boli zahrnuté do rozsahu požiadaviek konsolidovaného dohľadu po navrhovanom nadobudnutí a na ktorých úrovniach v rámci skupiny by sa tieto požiadavky uplatňovali v plnom rozsahu alebo na subkonsolidovanom základe.
   2.   Navrhovaný nadobúdateľ takisto poskytne príslušnému orgánu cieľového subjektu analýzu vplyvu navrhovaného nadobudnutia na schopnosť cieľového subjektu naďalej poskytovať včasné a presné informácie svojmu orgánu dohľadu vrátane v dôsledku úzkych väzieb navrhovaného nadobúdateľa s cieľovým subjektom.
   Článok 9
   Informácie týkajúce sa financovania navrhovaného nadobudnutia
   Navrhovaný nadobúdateľ poskytne príslušnému orgánu cieľového subjektu podrobné vysvetlenie konkrétnych zdrojov financovania navrhovaného nadobudnutia vrátane týchto informácií:
   
               a)
            
            
               podrobností o použití súkromných finančných zdrojov a pôvode a dostupnosti týchto finančných prostriedkov vrátane akýchkoľvek príslušných podporných dokumentov s cieľom poskytnúť príslušnému orgánu dôkazy o tom, že navrhované nadobudnutie nemá byť pokusom o pranie špinavých peňazí;
            
         
               b)
            
            
               podrobností o spôsobe platby navrhovaného nadobudnutia a sieti použitej na prevod finančných prostriedkov;
            
         
               c)
            
            
               podrobností o prístupe k zdrojom kapitálu a finančným trhom vrátane podrobností o finančných nástrojoch, ktoré sa majú emitovať;
            
         
               d)
            
            
               informácií o použití vypožičaných finančných prostriedkov vrátane názvov príslušných veriteľov a podrobností o poskytnutých facilitách vrátane splatnosti, podmienok, záloh a záruk, ako aj informácií o zdroji príjmov, ktoré sa majú použiť na splatenie takýchto výpožičiek, a pôvode vypožičaných finančných prostriedkov, ak veriteľom nie je finančná inštitúcia podliehajúca dohľadu;
            
         
               e)
            
            
               informácií o akejkoľvek finančnej dohode s ostatnými akcionármi cieľového subjektu;
            
         
               f)
            
            
               informácií o aktívach navrhovaného nadobúdateľa alebo cieľového subjektu, ktoré sa majú predať s cieľom pomôcť financovať navrhované nadobudnutie, ako aj podmienky predaja vrátane ceny, posudku a podrobností týkajúcich sa vlastností aktív, a informácií o tom, kedy a ako boli tieto aktíva nadobudnuté.
            
         Článok 10
   Dodatočné informácie o kvalifikovaných účastiach vo výške do 20 %
   Ak by výsledkom navrhovaného nadobudnutia bola kvalifikovaná účasť navrhovaného nadobúdateľa v cieľovom subjekte vo výške do 20 %, navrhovaný nadobúdateľ predloží príslušnému orgánu cieľového subjektu dokument o stratégii obsahujúci tieto informácie:
   
               a)
            
            
               obdobie po navrhovanom nadobudnutí, počas ktorého navrhovaný nadobúdateľ zamýšľa držať svoj majetkový podiel, a akýkoľvek zámer navrhovaného nadobúdateľa v dohľadnej budúcnosti zvýšiť, znížiť alebo udržať úroveň svojho majetkového podielu;
            
         
               b)
            
            
               náznak zámerov navrhovaného nadobúdateľa v súvislosti s cieľovým subjektom vrátane toho, či zamýšľa alebo nezamýšľa vykonávať akúkoľvek formu kontroly nad cieľovým subjektom, a odôvodnenie tohto opatrenia.
            
         
               c)
            
            
               informácie o finančnej situácii navrhovaného nadobúdateľa a jeho ochote podporiť cieľový subjekt dodatočnými vlastnými zdrojmi, ak by to bolo treba na rozvoj jeho činností alebo v prípade finančných ťažkostí.
            
         Článok 11
   Dodatočné požiadavky na kvalifikované účasti vo výške 20 % až 50 %
   1.   Ak by výsledkom navrhovaného nadobudnutia bola kvalifikovaná účasť navrhovaného nadobúdateľa v cieľovom subjekte vo výške 20 % až 50 %, navrhovaný nadobúdateľ predloží príslušnému orgánu cieľového subjektu dokument o stratégii obsahujúci tieto informácie:
   
               a)
            
            
               všetky informácie stanovené v článku 10;
            
         
               b)
            
            
               podrobnosti o vplyve, ktorý má navrhovaný nadobúdateľ v úmysle uplatňovať na finančnú situáciu v súvislosti s cieľovým subjektom vrátane dividendovej politiky, strategického rozvoja a prideľovania zdrojov cieľového subjektu;
            
         
               c)
            
            
               opis zámerov a očakávaní navrhovaného nadobúdateľa v súvislosti s cieľovým subjektom v strednodobom horizonte, ktorý zahŕňa všetky prvky uvedené v článku 12 ods. 2 a 3.
            
         2.   Odchylne od odseku 1 akýkoľvek navrhovaný nadobúdateľ uvedený v článku 10 takisto poskytne informácie uvedené v uvedenom odseku príslušnému orgánu cieľového subjektu, ak by vplyv uplatňovaný majetkovým podielom daného navrhovaného nadobúdateľa vychádzajúci z komplexného posúdenia akcionárskej štruktúry cieľového subjektu bol rovnocenný vplyvu uplatňovanému majetkovými podielmi vo výške 20 % až 50 %.
   Článok 12
   Dodatočné požiadavky na kvalifikované účasti vo výške 50 % alebo viac
   1.   Ak by výsledkom navrhovaného nadobudnutia bola kvalifikovaná účasť navrhovaného nadobúdateľa v cieľovom subjekte vo výške 50 % alebo viac alebo to, že sa z cieľového subjektu stane jeho dcérska spoločnosť, navrhovaný nadobúdateľ predloží príslušnému orgánu cieľového subjektu podnikateľský plán, ktorý zahŕňa strategický plán rozvoja, odhadované účtovné závierky cieľového subjektu a vplyv nadobudnutia na správu a riadenie spoločnosti a všeobecnú organizačnú štruktúru cieľového subjektu.
   2.   Strategický plán rozvoja uvedený v odseku 1 vo všeobecnosti obsahuje hlavné ciele navrhovaného nadobudnutia a hlavné spôsoby ich dosiahnutia vrátane:
   
               a)
            
            
               celkového cieľa navrhovaného nadobudnutia;
            
         
               b)
            
            
               strednodobých finančných cieľov, ktoré môžu byť vyjadrené v návratnosti vlastného kapitálu, pomere nákladov a výnosov, ziskoch na akciu alebo iných primeraných ukazovateľoch;
            
         
               c)
            
            
               možného presmerovania činností, produktov, cieľových zákazníkov a možného prerozdelenia finančných prostriedkov alebo zdrojov, pri ktorom sa očakáva vplyv na cieľový subjekt;
            
         
               d)
            
            
               všeobecných postupov zahrnutia a začlenenia cieľového subjektu do štruktúry skupiny navrhovaného nadobúdateľa vrátane opisu hlavných interakcií s inými spoločnosťami v skupine, ktoré sa majú realizovať, ako aj opisu politík upravujúcich vzťahy vnútri skupiny.
            
         3.   Ak je navrhovaným nadobúdateľom subjekt oprávnený vykonávať činnosť a podliehajúci dohľadu v Únii, ako informácie uvedené v písmene d) postačujú informácie o konkrétnych oddeleniach v rámci štruktúry skupiny, ktoré ovplyvní navrhované nadobudnutie.
   4.   Odhadované účtovné závierky cieľového subjektu uvedené v odseku 1 na individuálnom aj konsolidovanom základe zahŕňajú na referenčné obdobie troch rokov:
   
               a)
            
            
               predpokladanú súvahu a výkaz ziskov a strát;
            
         
               b)
            
            
               predpokladané prudenciálne kapitálové požiadavky a ukazovateľ platobnej schopnosti;
            
         
               c)
            
            
               informácie o úrovni rizikových expozícií vrátane úverových, trhových a prevádzkových rizík, ako aj iných príslušných rizík;
            
         
               d)
            
            
               prognózu vnútroskupinových transakcií.
            
         5.   Vplyv nadobudnutia na správu a riadenie spoločnosti a všeobecnú organizačnú štruktúru cieľového subjektu uvedený v odseku 1 zahŕňa vplyv na:
   
               a)
            
            
               zloženie a povinnosti správneho, riadiaceho alebo dozorného orgánu, ako aj hlavných výborov vytvorených takýmto rozhodovacím orgánom vrátane riadiaceho výboru, výboru pre riziká, výboru pre audit, výboru pre odmeňovanie, a to vrátane informácií týkajúcich sa osôb, ktoré budú poverené riadením činnosti;
            
         
               b)
            
            
               administratívne a účtovné postupy a interné kontroly vrátane zmien postupov a systémov týkajúcich sa účtovníctva, vnútorného auditu, súladu s právnymi predpismi o boji proti praniu špinavých peňazí a riadení rizík, ako aj vymenovanie kľúčových funkcií interného audítora, pracovníka zodpovedného za dodržiavanie súladu s predpismi a manažéra rizík;
            
         
               c)
            
            
               celkové IT systémy a organizáciu vrátane akýchkoľvek zmien týkajúcich sa politiky externého zabezpečovania IT, schémy toku údajov, používania interného a externého softvéru a základných postupov a nástrojov na zabezpečenie údajov a systémov, ako sú zálohovanie, plány kontinuity a kontrolné záznamy;
            
         
               d)
            
            
               politiky týkajúce sa externého zabezpečovania vrátane informácií o príslušných oblastiach, výberu poskytovateľov služieb a príslušných práv a povinností strán zmluvy o externom zabezpečovaní, ako sú opatrenia týkajúce sa auditu a kvality služieb očakávanej od poskytovateľa;
            
         
               e)
            
            
               akékoľvek ďalšie relevantné informácie týkajúce sa vplyvu nadobudnutia na správu a riadenie spoločnosti a všeobecnú organizačnú štruktúru cieľového subjektu vrátane akejkoľvek úpravy hlasovacích práv akcionárov.
            
         Článok 13
   Znížené požiadavky na informácie
   1.   Odchylne od článku 2, ak je navrhovaným nadobúdateľom subjekt oprávnený vykonávať činnosť a podliehajúci dohľadu v rámci Únie a cieľový subjekt spĺňa kritériá stanovené v odseku 2, navrhovaný nadobúdateľ predloží príslušnému orgánu cieľového subjektu tieto informácie:
   
               a)
            
            
               ak je navrhovaným nadobúdateľom fyzická osoba:
               
                           1.
                        
                        
                           informácie stanovené v článku 3 ods. 1;
                        
                     
                           2.
                        
                        
                           informácie stanovené v článku 4 písm. c) až g);
                        
                     
                           3.
                        
                        
                           informácie stanovené v článkoch 6, 7 a 9;
                        
                     
                           4.
                        
                        
                           informácie stanovené v článku 8 ods. 1;
                        
                     
                           5.
                        
                        
                           ak by výsledkom navrhovaného nadobudnutia bola kvalifikovaná účasť navrhovaného nadobúdateľa v cieľovom subjekte vo výške do 20 %, dokument o stratégii, ako je stanovené v článku 10;
                        
                     
                           6.
                        
                        
                           ak by výsledkom navrhovaného nadobudnutia bola kvalifikovaná účasť navrhovaného nadobúdateľa v cieľovom subjekte vo výške 20 % až 50 %, dokument o stratégii, ako je stanovené v článku 11;
                        
                     
         
               b)
            
            
               ak je navrhovaným nadobúdateľom právnická osoba:
               
                           1.
                        
                        
                           informácie stanovené v článku 3 ods. 2;
                        
                     
                           2.
                        
                        
                           informácie stanovené v článku 5 ods. 1 písm. c) až j), a – ak je to potrebné – informácie stanovené v článku 5 ods. 3;
                        
                     
                           3.
                        
                        
                           informácie stanovené v článkoch 6, 7 a 9;
                        
                     
                           4.
                        
                        
                           informácie stanovené v článku 8 ods. 1;
                        
                     
                           5.
                        
                        
                           ak by výsledkom navrhovaného nadobudnutia bola kvalifikovaná účasť navrhovaného nadobúdateľa v cieľovom subjekte vo výške do 20 %, dokument o stratégii, ako je stanovené v článku 10;
                        
                     
                           6.
                        
                        
                           ak by výsledkom navrhovaného nadobudnutia bola kvalifikovaná účasť navrhovaného nadobúdateľa v cieľovom subjekte vo výške 20 % až 50 %, dokument o stratégii, ako je stanovené v článku 11;
                        
                     
         
               c)
            
            
               ak je navrhovaným nadobúdateľom trust:
               
                           1.
                        
                        
                           informácie stanovené v článku 3 ods. 3;
                        
                     
                           2.
                        
                        
                           ak je to potrebné, informácie stanovené v článku 5 ods. 3;
                        
                     
                           3.
                        
                        
                           informácie stanovené v článkoch 6, 7 a 9;
                        
                     
                           4.
                        
                        
                           informácie stanovené v článku 8 ods. 1;
                        
                     
                           5.
                        
                        
                           ak by výsledkom navrhovaného nadobudnutia bola kvalifikovaná účasť navrhovaného nadobúdateľa v cieľovom subjekte vo výške do 20 %, dokument o stratégii, ako je stanovené v článku 10;
                        
                     
                           6.
                        
                        
                           ak by výsledkom navrhovaného nadobudnutia bola kvalifikovaná účasť navrhovaného nadobúdateľa v cieľovom subjekte vo výške 20 % až 50 %, dokument o stratégii, ako je stanovené v článku 11.
                        
                     
         2.   Cieľový subjekt uvedený v odseku 1 musí spĺňať tieto kritériá:
   
               a)
            
            
               nedrží aktíva svojich klientov;
            
         
               b)
            
            
               nemá oprávnenie na investičné služby a činnosti „obchodovanie na vlastný účet“ alebo „upisovanie finančných nástrojov a/alebo umiestňovanie finančných nástrojov na základe pevného záväzku“ uvedené v oddiele A bodoch 3 a 6 prílohy I k smernici 2004/39/ES;
            
         
               c)
            
            
               ak má oprávnenie na investičnú službu „riadenie portfólia“, ako sa uvádza v oddiele A bode 4 prílohy I k smernici 2004/39/ES, aktíva spravované spoločnosťou nedosahujú hranicu 500 mil. EUR.
            
         3.   Ak príslušný orgán cieľového subjektu v priebehu predchádzajúcich dvoch rokov posudzoval navrhovaného nadobúdateľa uvedeného v odseku 1 v súvislosti s informáciami uvedenými v článkoch 4 a 5, uvedený navrhovaný nadobúdateľ poskytuje len tie informácie, ktoré sa zmenili od predchádzajúceho posudzovania.
   Ak navrhovaný nadobúdateľ poskytuje len tie informácie, ktoré sa zmenili v súlade s prvým pododsekom od predchádzajúceho posudzovania, navrhovaný nadobúdateľ podpíše vyhlásenie informujúce príslušný orgán cieľového subjektu, že netreba aktualizovať zvyšné informácie.
   Článok 14
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. júla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 145, 30.4.2004, s. 1.
   
      (2)  Ú. v. EÚ L 173, 12.6.2014, s. 349.
   
      (3)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).
   
      (4)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).
   
      (5)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).